A Vajdaság autonóm tartományi alap- és középfokú oktatásra és nevelésre, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 10. szakasza, valamint a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020., 38/2021. és 22/2025.szám) 15. és 16. szakaszának, valamint 24. szakaszának 2. bekezdése alapján, a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**SZABÁLYZATOT HOZ**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI - NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK ODAÍTÉLÉSÉRŐL - AZ ALAPFOKÚ OKTATÁS OKTATÁSI ÉS NEVELÉSI FOLYAMATA SZÍNVONALÁNAK EMELÉSÉT SEGÍTŐ PROJEKTEK - A VAJDASÁG AUTONÓM TARTOMÁNY TERÜLETÉN MŰKÖDŐ ÁLTALÁNOS ISKOLÁK HARMADIK OSZTÁLYOS DIÁKJAINAK A BOCSÁRI SZÉKHELYŰ HERTELENDY-BAJIĆ KREATÍV KÖZPONTBAN VALÓ 2025. ÉVI ELLÁTÁSI ÉS SZÁLLÍTÁSI KÖLTSÉGEI, VALAMINT TANÁRAIK KÍSÉRŐKÉNT VALÓ ALKALMAZÁSI KÖLTSÉGEI FINANSZÍROZÁSÁRA ÉS TÁRSFINANSZÍROZÁSÁRA**

**Általános rendelkezések**

**1. szakasz**

Jelen szabályzat szabályozza Vajdaság Autonóm Tartomány (a továbbiakban: Vajdaság AT) területén az alapfokú oktatási-nevelési programok és projektek finanszírozására és társfinanszírozására irányuló költségvetési eszközök (a továbbiakban: eszközök) odaítélésének módját, feltételeit, prioritásait és mércéit, összhangban a Vajdaság Autonóm Tartomány költségvetéséről szóló rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt jóváhagyott felhatalmazásokkal.

A jelen szabályzatban valamennyi nyelvtani hímnemben használt kifejezés felöleli az adott személyre vonatkozó hím- vagy nőnemet.

**Az eszközök rendeltetése**

**2. szakasz**

Az előirányzott eszközök rendeltetése az alapfokú oktatás színvonalának emelése - a 2025. év szeptember és december közötti időszakban a Vajdaság Autonóm Tartomány területén működő általános iskolák harmadik osztályos diákjainak ellátási és szállítási költségei, valamint tanáraik kísérőként való alkalmazási költségei finanszírozása és társfinanszírozása a bocsári székhelyű Hertelendy-Bajić Kreatív Központban a természet- és társadalomtudomány, képzőművészet, valamint kultúra területén előirányzott valamennyi tevékenység megvalósítása érdekében.

**Az eszközök keretösszege és odaítélésük módja**

**3. szakasz**

A tevékenység megvalósításának keretösszege **10.000.000,00 dinár.**

**Az általános iskolák az alábbiakra pályázhatnak:**

1) legfeljebb 20 harmadik osztályos diák szállás- és étkeztetési költségeinek fedezésére az előirányzott tevékenységeken való részvétel céljából, összesen 4 teljes panzióra (hétfő ebédtől péntek reggeliig),

2) a kísérő tanárok ellátási költségeire (1 tanár - 10 diák kísérője),

3) a diákok és tanárok oda-vissza szállítási költségeire a bocsári székhelyű Hertelendy-Bajić Kreatív Központig,

**4. szakasz**

A jelen Szabályzat 1. szakaszában foglalt programokat és projekteket évente legalább egy alkalommal meghirdetett pályázatok (a továbbiakban: pályázat) útján kell finanszírozni és társfinanszírozni, a Titkárság pénzügyi tervével összhangban.

A pályázat tartalmazza a pályázati kiírás alapjául szolgáló dokumentum megnevezését, az odaítélésre előirányzott támogatási keretösszeget, a pályázók körét, a pályázat rendeltetését, a pályázati kérelmek rangsorolására vonatkozó mércéket, a kérelmek benyújtásának módját és határidejét, valamint a pályázati kérelmek benyújtására vonatkozó feltételek és mércék teljesítését igazoló egyéb dokumentációt.

A pályázatot közzé kell tenni Vajdaság Autonóm Tartomány Hivatalos Lapjában, a Titkárság hivatalos honlapján, továbbá a pályázatról szóló értesítést és a honlap címét, ahol a pályázat elérhető, közzé kell tenni a Szerb Köztársaság teljes területén terjesztett legalább egy napilapban.

A pályázat, valamint a pályázatról és a pályázatot közzétevő honlapról szóló tájékoztatás Vajdaság AT szerveinek munkájában hivatalos használatban lévő nemzeti kisebbségi – nemzeti közösségi nyelveken is közzétehető.

A pályázatra benyújtott dokumentációt a Titkárság nem küldi vissza.

**Az eszközök odaítélésére jogosultak**

**5. szakasz**

Az eszközök odaítélésére a Szerb Köztársaság, az autonóm tartomány és a helyi önkormányzat által alapított, Vajdaság Autonóm Tartomány területén működő alapfokú oktatási és nevelési intézmények jogosultak.

**Pályázati jelentkezés**

**6. szakasz**

A pályázati kérelmet egységes formanyomtatványon kell benyújtani, amelyet a Titkárság honlapján kell közzétenni, a pályázat közzétételétől számított 15 napnál nem rövidebb határidőn belül.

A pályázat 2025. augusztus 5-től 2025. augusztus 22-ig áll nyitva.

**7. szakasz**

A pályázati kérelemhez csatolni kell egy kitöltött egységes pályázati formanyomtatványt, amely tartalmazza az iskola által pályázott diákok számát (a pályázati formanyomtatvány diákokra vonatkozó részében kizárólag a diákok létszámát kell feltüntetni, a diákok személyes adatainak megadása nélkül, a pályázati formanyomtatvány tanárokra vonatkozó részében szintén nem szükséges a személyes adatok feltüntetése, azonban meg kell adni az érintett személy szakértelmét és nemét).

A pályázati kérelemhez opcionális árajánlatot kell benyújtani, amely a diákok és tanárok oda-vissza szállítási költségeire vonatkozik a bocsári székhelyű Hertelendy-Bajić Kreatív Központig.

Az általános iskolák a diákokra és tanárokra vonatkozó feltételek teljesítését a Titkárság kérésére, a részvételi beosztás összeállításakor igazolják, a pályázati formanyomtatványban feltüntetett adatok pontosságáért pedig az iskola igazgatója felel.

Ha a kérelmet meghatalmazott személy írja alá, csatolni kell az aláírásra jogosító szabályos felhatalmazást.

A pályázati formanyomtatvány mellett feltétlenül ki kell tölteni a diákokra vonatkozó egészségügyi lapot is, amelyet a diákot kísérő tanárnak kell kézbesíteni. Az egészségügyi lapot nem kell kézbesíteni a Titkárságnak.

A Titkárság fenntartja a jogot, hogy szükség esetén kiegészítő dokumentációt és információt kérjen a pályázótól. Amennyiben a pályázó a hiánypótlásnak 8 napon belül nem tesz eleget, a Titkárság a pályázatot hiányosnak tekinti.

**Pályázati bizottság**

**8. szakasz**

Az oktatási ügyekért felelős tartományi titkár (a továbbiakban: tartományi titkár) a pályázat lebonyolítása céljából Bizottságot alakít.

A Bizottság tagjai kötelesek nyilatkozatot aláírni arról, hogy a Bizottság munkájából és döntéséből, illetve a pályázat lebonyolításából semmilyen magánérdekük nem származik (Összeférhetetlenségi nyilatkozat).

Összeférhetetlenségről akkor van szó, ha a Bizottság tagja vagy családtagjai (házastársa vagy élettársa, gyermeke vagy szülője) a pályázaton részt vevő kérelmező testület vagy bármely más, a pályázattal kapcsolatban álló jogi személy foglalkoztatottjai vagy tagjai a kérelmezőnek, vagy a kérelmezőkkel kapcsolatban a közérdekkel ellentétes anyagi vagy immateriális érdeke van, éspedig családi kötődés, gazdasági érdek vagy egyéb közös érdek esetén.

A Bizottság tagja a pályázattal kapcsolatos első intézkedés foganatosítása előtt aláírja a nyilatkozatot.

Összeférhetetlenség megállapítása esetén a Bizottság tagja haladéktalanul értesíti a Bizottság többi tagját, és kivonja magát a Bizottság további munkája alól. Az összeférhetetlenségről a Titkárság minden esetben külön dönt, és az összeférhetetlenség megállapítása esetén új, helyettes tagot jelöl ki a Bizottságba.

**9. szakasz**

A kérelmek benyújtási határidejének lejártát követően a Bizottság megkezdi a kérelmek elbírálását.

A Bizottság nem vitatja meg a hiányos és a nem engedélyezett kérelmeket, éspedig:

* a szabálytalanul kitöltött kérelmeket, azon kérelmeket, amelyekben nem töltöttek ki minden kötelező mezőt (a nem kötelező mezők a pályázati formanyomtatványon feltüntetésre kerültek),
* azokat a kérelmeket, amelyek nem tartalmazzák a kérelmező aláírását és bélyegzőjét,
* a késedelmes pályázati kérelmeket.
* az illetéktelen személyek, valamint a pályázatban nem előirányzott alanyok által benyújtott kérelmeket,
* azokat a kérelmeket, amelyek nem vonatkoznak a jelen szabályzat 2. szakaszában foglalt rendeltetésekre,

**Az eszközök odaítélésének mércéi**

**10. szakasz**

|  |  |  |
| --- | --- | --- |
| Sorszám | Mércék | Pontszám |
| 1. | az iskola székhelye szerinti helyi önkormányzat fejlettségi szintje | 0-30 |
| 4. | az iskolában az oktatási-nevelési munka a nemzeti kisebbség-nemzeti közösség nyelvén is folyik | 0-10 |

**Döntéshozatal az eszközök odaítéléséről**

**11. szakasz**

A Pályázatban és a Szabályzatban meghatározott mércékkel összhangban a Bizottság rangsorolja a pályázókat, és javaslatot tesz a Pályázatban meghatározott eszközök elosztására.

A Bizottság köteles az eszközök elosztására vonatkozó javaslatot – a rangsorolási listával együtt – a kérelmek benyújtására előírt határidő lejártától számított legfeljebb 60 napon belül kidolgozni és döntéshozatal céljából benyújtani a tartományi titkárnak.

**12. szakasz**

A tartományi titkár megvitatja a Bizottság javaslatát és a rangsorolási listát, majd határozattal dönt a pályázaton részt vevő általános iskolák közötti eszközök elosztásáról.

A jelen szakasz 1. bekezdésében foglalt határozat végleges.

A jelen szakasz 1. bekezdésében foglalt, az odaítélt eszközökre vonatkozó - táblázattal szemléltetett - határozatot közzé kell tenni a Tartományi Titkárság honlapján.

**Szerződéskötés**

**13. szakasz**

A Tartományi Titkárság az eszközök odaítélésére vonatkozó kötelezettségét a költségvetési rendszert szabályozó törvény értelmében szerződés alapján vállalja.

**Az odaítélt eszközök folyósítása**

**14. szakasz**

Az odaítélt eszközöket a Szerződés megkötését követően, az egyedi kifizetési határozatok alapján, a Vajdaság AT költségvetésébe beáramló eszközök ütemezésével összhangban kell folyósítani.

Ha a felhasználó nem írja alá a szerződést a Titkárság által megszabott határidőn belül, úgy kell tekinteni, hogy a benyújtott kérelmétől elállt.

Ha a Titkárság befolyásán kívül eső okok miatt a jóváhagyott támogatás nem utalható át a felhasználók számlájára, a Titkárság jogosult a szerződés felmondására.

**Az odaítélt eszközök felhasználása és a felhasználók kötelezettségei**

**15. szakasz**

A felhasználó köteles az odaítélt eszközöket rendeltetés- és jogszerűen használni, a fel nem használt eszközöket pedig Vajdaság AT költségvetésébe visszajuttatni.

A felhasználó köteles az eszközök felhasználásáról szóló jelentést legkésőbb az eszközök odaítélési rendeltetésének megvalósítására meghatározott határidő lejártát követő 15 (tizenöt) napon belül benyújtani, a felelős személy által hitelesített kísérő dokumentációval együtt.

Azon felhasználó részére, aki az előirányzott határidőn belül nem küldi meg a jelentést, felszólítást kell küldeni.

Ha a felszólítás átvételétől számított 8 napon belül a kérelmező nem küldi meg a teljes leíró és pénzügyi jelentést, köteles az eszközöket visszatéríteni Vajdaság AT költségvetésébe, és a következő pályázati kiírás alkalmával pályázati jogát elveszíti.

A felhasználó köteles az odaítélt eszközöket Vajdaság AT költségvetésébe visszajuttatni, amennyiben megállapítást nyer, hogy az eszközöket nem rendeltetésszerűen használta fel.

Ha gyanú merül fel, hogy egyes esetekben az odaítélt eszközök nem rendeltetésszerűen kerültek felhasználásra, a Titkárság eljárást indít az illetékes költségvetési felügyelőség előtt az eszközök rendeltetés- és jogszerű felhasználásának ellenőrzése céljából.

**Záró rendelkezések**

**16. szakasz**

A jelen Szabályzat Vajdaság Autonóm Tartomány Hivatalos Lapjában való közzétételének napjával lép hatályba, és a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság hivatalos honlapján is közzétételre kerül.

TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI - NEMZETI KÖZÖSSÉGI TITKÁRSÁG

Szám: 003378013 2025 09427 001. Ótott Róbert

Újvidék, 2025. 08. 04. TARTOMÁNYI TITKÁR